Яшчэ адзін таленавіты выпускнік класа Рыгора Сарокі, выпускнік Акадэміі музыкі – Аляксей Андрэеў – ужо добра вядомы ў музычных колах. Сёння ён плённа працуе ў Маладзечанскім музычным каледжы ў якасці выкладчыка па класу трамбона і кіруе духавым аркестрам каледжа. На гэтым вечары пад яго кіраўніцтвам калектыў выканаў фінал Канцэрта для фартэпіяна з аркестрам №2 (g-moll’) Каміля Сен-Санса. Сола на фартэпіяна выканаў выпускнік Маладзечанскага музычнага каледжа, студэнт Беларускай дзяржаўнай акадэміі музыкі, лаўрэат I Міжнароднага конкурсу імя Святаслава Рыхтэра Іван Кабыльчанка.